cyanic-selkie/wikianc huggingface dataset:
Jerry West
Ao fin campións
Conseguiu unha media de máis de 30 puntos por partido en catro tempadas diferentes, liderando a liga en anotación na 1969-70. Un dos momentos máis memorables daquela campaña chegou nas Finais da NBA ante New York Knicks. No terceiro partido, West anotou unha canastra sobre a bucina dende máis de 18 metros para mandar o encontro á prórroga. A pesar diso, os Knicks gañaron o partido e o campionato. Xa que por entón non existía a tripla, a canastra de West contabilizou dous puntos, polo que hoxe en día tería valido aos Lakers para gañar o partido. Durante a 1971-72, West liderou a NBA en asistencias, promediando 9,7 por noite. A pesar de que a NBA non comezou a contabilizar os roubos de balón até o final da carreira profesional de West, converteuse, á idade de 35 anos, no primeiro xogador en conseguir 10 roubos nun partido, sendo aínda unha marca de franquía.
Pelve
A pelve é a rexión anatómica máis inferior do tronco. É unha cavidade con forma de funil osteomuscular que se estreita cara a abaixo, limitada polo óso sacro, o cóccix e os coxais (que forman a cintura pélvica) e os músculos da parede abdominal inferior e do perineo.
Jerry West
Preparador xeral
O 27 de maio de 2007, o reporteiro de ESPN Ric Bucher informaba dunha historia na que Kobe Bryant expresaba un ultimato aos Lakers no que se vía relacionado West. Supostamente, Bryant esixía aos Lakers que West regresase aos despachos da franquía, dándolle "autoridade completa" ou pola contra pedía ser traspasado. Horas máis tarde, Kobe negou a historia. O xogador dixo que non uniu o seu futuro nos Lakers con West, como ESPN anunciou, e que non pediu ser traspasado. West tamén foi responsable da reconciliación entre O'Neal e Bryant.
Enrique Simonet
Enrique Simonet Lombardo, nado en Valencia o 12 de febreiro de 1866 e finado en Madrid o 20 de abril de 1927, foi un pintor español.
Táboa periódica dos elementos
Táboa
Cada elemento químico ten un número atómico único (Z) que representa o número de protóns no seu núcleo. A maioría de elementos teñen números de neutróns diferenciados entre distintos átomos, recibindo estas variantes o nome de isótopos. Por exemplo, o carbono ten tres isótopos de ocorrencia natural: tódolos seus átomos teñen seis protóns e a maioría teñen seis neutróns tamén, pero ó redor do 1% ten sete neutróns, e unha fracción moi pequena ten oito neutróns. Os isótopos nunca se indican de forma separada na táboa periódica, senón agrupados baixo un único elemento. Os elementos sen isótopos estables presentan a masa atómica dos seus isótopos máis estables entre parénteses.
Carácter metálico
A menor valor de enerxía de ionización, electronegatividade e afinidade electrónica, maior carácter metálico presenta o elemento. De forma inversa, o carácter non metálico increméntase cando diminúen os valores destas propiedades. Dadas as tendencias periódicas destas tres propiedades, o carácter metálico tende a diminuír ó desprazarse por un período ou fila, e con algunhas regularidades debidas á pobre protección dos electróns da capa d e f e a efectos relativistas, tende a incrementarse ó desprazarse cara a abaixo por un grupo ou columna. Por isto, os elementos máis metálicos, como por exemplo o cesio ou o francio, atópanse na parte inferior da táboa periódica tradicional, e os elementos máis non metálicos, como por exemplo o osíxeno, flúor ou cloro, sitúanse na parte superior dereita. A combinación de tendencias horizontais e verticais no carácter metálico serve de explicación para a liña divisoria entre os metais e non metais en forma de escaleira presente na táboa, e a práctica de incluír a varios elementos adxacentes a esa liña ou adxacentes a estes outros dentro da categoría dos metaloides.
Aube
Aube (10) é un departamento francés da rexión de Champaña-Ardenas. O seu nome venlle do río Aube, primeiro afluente notable do Sena (ribeira dereita) que pasa polo departamento. Troyes é a capital.
Táboa periódica dos elementos
Elemento co maior número atómico posible
Descoñécese o número exacto de elementos posibles. Unha teoría temperá proposta por Elliot Adams en 1911 e baseada na disposición dos elementos en cada unha das filas horizontais da táboa periódica indicaba que os elementos de peso atómico maior de 256± (ós elementos 99 ou 100) non existirían. Unha estimación máis recente é que a táboa periódica podería rematar pouco despois da denominada illa de estabilidade, que se centraría ó redor do elemento 126, xa que a extensión da táboa periódica e de núcleos está restrinxida polas liñas de goteo. Outras predicións de onde remataría a táboa periódica inclúen no elemento 128 por parte de John Emsley, no elemento 137 por parte de Richard Feynman, e no elemento 155 por parte de Albert Khazan.
Músculo romboide menor
miniatura| O músculo romboide menor é un músculo do membro superior humano, pertencente ao ombreiro. Orixínase na zona inferior do ligamento nucal e nas apófises espiñentas das vértebras C7 e T1. Insírese na superficie posterior do bordo medial da escápula, na raíz da espiña escapular.
Boecio
Traducións ao galego
Consolación da filosofía foi traducida ao galego por Helena de Carlos, publicada por Editorial Galaxia en 2005 na colección Clásicos en Galego.
Così fan tutte
Título
A tradución literal do título é "Así fan todas (as mulleres)", e menos literalmente: "o mesmo fan todas" ou "As mulleres son así". Estas palabras son cantadas polos tres homes cando falan do voluble amor feminino, no segundo acto, cadro III, xusto antes do finale. Da Ponte empregara o verso "Così fan tutte le belle" antes en Le nozze di Figaro (no acto I, escena 7). Algúns viron no título e o argumento da ópera un deixe de misoxinia por parte de Mozart e da Ponte.
Jacques-Yves Cousteau
Exploración no Calypso
No Calypso Cousteau visitou as augas máis interesantes do planeta, incluíndo algúns ríos. Durante estas viaxes produciu moitos libros e películas. Coustou gañou tres Óscars por O Mundo Silencioso (1956), O peixe dourado e Mundo sen Sol (1964), así coma moitos outros premios de primeira categoría incluíndo a Palma de Ouro en 1956 no Festival de Cannes. O seu traballo tivo moita repercusión na popularización do coñecemento da bioloxía submarina, traballo que foi amosado na serie documental O Mundo Submarino de Jacques Cousteau que comezou en 1968.
Conservación mariña
En 1973, xunto cos seus fillos e Frederick Hyman, quen foi o primeiro presidente, creou a Sociedade Cousteau para a protección da vida nos océanos; hoxe ten máis de 300.000 membros. En 1977, xunto con Peter Scott, recibiu o galardón medio ambiental das Nacións Unidas. En 1985 recibiu a Medalla da Liberdade do presidente Ronald Reagan. En 1992 foi invitado a Río de Xaneiro para a conferencia internacional das Nacións Unidas sobre o medio ambiente e o progreso, e logo converteuse nun asesor regular das Nacións Unidas e do Banco Mundial.
Espaguetes
Integran a "familia" dos macarróns ou maccheroni, e son semellantes aos tallaríns.
En computación
O código spaguetti é un termo pexorativo para os programas de computación que teñen unha estrutura de control de fluxo complexa e incomprensíbel. O seu nome deriva do feito de que este tipo de código parece asemellarse a un prato de espaguetes, é dicir, unha morea de fíos intricados e enguedellados.
Gran Premio dos Estados Unidos de 1967
250px|thumb|right|O gañador [[Jim Clark nun Lotus 49]]
Azucre
Historia moderna
A cultura da remolacha azucreira desenvolveuse na época de Napoleón, como consecuencia do embargo imposto por Inglaterra. De feito, o 2 de xaneiro de 1812, o fabricante francés Benjamín Delessert logrou sacar o mollo -impuro e de rendemento mínimo- separando as mondas da raíz. En 1864, un fabricante de azucre de Moravia, o tamén francés Robert, obtivo un mollo de calidade máis boa para a coercialización.
Semántica léxica
A semántica léxica é a parte da semántica que estuda o significado dos lexemas como unidades significativas léxicas e as relacións que entre eles se establecen, isto é o estudo de como e que denotas as palabras dunha lingua. As súas unidades de traballo son os campos semánticos e os arquisememas, detectados a través da análise en semas.
Provincia de Calatayud
A súa poboación era de 105.947 habitantes, o que representaba o 0,9% da poboación total española da época. A capital era Calatayud.
Enseada do Orzán
Historia
Ao longo da historia, a enseada do Orzán foi testemuña de afogamentos e de actos de heroísmo que impresionaron a cidade. En 2013 inaugurouse na coiraza do Caramanchón un monumento a algunhas destas persoas:
Mel
Conservante
O mel é un excelente conservante natural mais non sempre é saudable. Debido a que procede de flores silvestres, hai algúns momentos e lugares nos que o mel producido polas abellas é altamente tóxico. Os rododendros e as azalea producen un néctar moi velenoso para os humanos, aínda que inofensivo para as abellas. Nalgunhas rexións do mundo as colmeas baléiranse inmediatamente despois da tempada de flores, eliminando calquera residuo para evitar envelenamentos accidentais. Existen historias non corroborables do uso de mel velenoso como arma de guerra na antigüidade. Este mel velenoso é moi difícil de atopar. A forma da flor da azalea fai que ás abellas lles resulte difícil acceder ao néctar e na época na que florecen hai case sempre outras flores máis atractivas para elas.
Precaucións
Determinados meles procedentes dalgunhas especies de plantas da familia das ericáceas como Rhododendron ponticum o solanáceas como Datura stramonium e Hyoscyamus niger son tóxicas. En moitos casos a substancia tóxica é a graianotoxina.
Jaume Ferran i Clua
Traxectoria
De 1886 a 1905 dirixe o Laboratori Microbiològic Municipal de Barcelona, onde desenvolveu un eficaz labor sanitario. Realizou interesantes investigacións sobre a inmunoloxía do tifo abdominal e a difteria e propuxo un método supraintensivo para a vacinación antirrábica. Preparou vacinas antitíficas, antirrábicas e antituberculosas. Expuxo a teoría do pleomorfismo do bacilo de Koch en 1887, e dous anos máis tarde publicou con F. Viñas e R. de Grau un completo estudo sobre a peste bubónica en Portugal.
Incomprendido e discutido en España ("máis precursor que realizador, estudoso de demasiados temas con escasos medios", en palabras de Marañón), o doutor Ferrán viu madurecer noutras mans moitas das súas intuicións. Pero foi apreciado e honrado pola ciencia europea e recoñecido pola aplicación das súas medidas profilácticas entre os combatentes da primeira guerra mundial.
Festival de Eurovisión 2004
Final
Fonte:
Anabaena azollae
Descrición
A especie foi descrita en 1884 polo botánico alemán Eduard Strasburger.
Orquesta de Cámara Reina Sofía
A Orquesta de Cámara Reina Sofía ou OCRS (en galego Orquestra de Cámara Raíña Sofía) é unha orquestra de cámara profesional con sede na cidade de Madrid (España).
Folosa fluvial
A folosa fluvial ou fulepa fluvial (Locustella fluviatilis) é unha especie de ave paseriforme da familia Locustellidae (antes considerábase un Sylviidae), que vive en Eurasia e África. En Galicia é unha ave accidental.
Valentiniano III
Traxectoria
En contrapartida, fronte a tantas calamidades, tamén se produciu a gran vitoria de Aecio sobre Atila en 451, cerca de Châlons na batalla dos Campos Cataláunicos, e as súas vitoriosas campañas contra os visigodos no sur de Galia (426, 429 e 436) e fronte a distintos invasores no río Rin e no río Danubio (428-431).
En 454, Aecio, cuxo fillo casara coa filla máis vella do emperador, foi asasinado a traizón por Valentiniano. Mais o 16 de marzo do ano seguinte, o propio emperador foi tamén asasinado por dous bárbaros clientes de Aecio. Valentiniano non só careceu da habilidade para gobernar o imperio nunha época de grave crise, senón que ademais agravou os perigos a causa do seu egotismo e o seu carácter vingativo.
Anicia Xuliana
Traxectoria
A súa nai Placidia era filla do augusto Valentiniano III, emperador de Occidente desde 423 até 455. No 478, o augusto Zenón, emperador de Oriente, propuxo o seu matrimonio con Teodorico, rei dos ostrogodos, para restaurar o Imperio Romano de Occidente e desta forma contar co apoio dos patricios que aínda quedaban en Italia, para lograr a incorporación desta provincia gobernada desde 476 por Odoacro, por medio dunha expedición comandada polo rei ostrogodo. Xuliana rechazou este proxecto e casou con Flavio Areobindo, do que tivo un fillo, Flavio Anicio, que foi cónsul de Constantinopla no 491.
Ponte Vella de Monforte de Lemos
Descrición
A ponte recibe o nome de “vello” en contraposición a outra ponte importante da cidade construída no século pasado e coñecida como Ponte Nova. Desde ela, pódese acceder aos paseos fluviais das ribeiras do Cabe.
Anicia Xuliana
Traxectoria
Desta forma demostraba o seu poder económico e o seu prestixio social, como descendente dos antigos emperadores romanos, eclipsando o templo dos Santos Serxio e Baco, edificado cerca do palacio imperial por Teodora e Xustiniano I.
Conformación do ciclohexano
Os ángulos interno dun hexágono regular plano son de 120º, pero o ángulo entre os carbonos nunha cadea hidrocarbonada é normalmente de 109º. Por tanto, o anel do ciclohexano tende a adoptar certas conformacións non planas (deformadas), as cales teñen todos os ángulos máis preto dos 109º e, por tanto, unha enerxía tensional menor ca a forma hexagonal plana. As formas máis importantes, denominadas confórmeros, que pode adoptar o ciclohexano denomínanse: cadeira, media cadeira, bote, e bote torcido. A molécula pode facilmente cambiar entre estas conformacións, e só dúas delas, a cadeira e o bote torcido, poden illarse puras.
Conformación en cadeira
Debido á tendencia dos orbitais híbridos sp3 dos átomos de carbono tetravalentes a formar ángulos de enlace de 109.5 °, o ciclohexano non adopta unha disposición hexagonal plana con ángulos interiores de 120 °. A conformación en cadeira é un termo usado para a conformación química máis estable dun anel de seis átomos de carbono unidos por enlace simple, como o do ciclohexano.
Jean Rouch
Comentando o traballo de Rouch como alguén "encargado da investigación do Musée de l'Homme" de París, Godard dixo: "Hai unha mellor definición para un cineasta?".
Conformación do ciclohexano
Derivados do ciclohexano
O cis-1,4-di-tert-butilciclohexano ten un grupo axial tert-butil na conformación cadeira, e a conversión á conformación bote torcido sitúa a ambos os grupos nas posicións ecuatoriais que son máis favorables. Como resultado, a conformación en bote torcido é máis estable por 0,47 kcal/mol (1,96 kJ/mol) a 125K, segundo foi medido por espectroscopía de resonancia magnética nuclear (RMN).
Espazo cuadrangular escapular
Síndrome de espazo cuadrangular
A hipertrofia dos músculos que delimitan este espazo, ou a fibrose dos bordos musculares poden danar o nervio axilar. O dano deste nervio pode producir dúas consecuencias. A primeira, a debilidade do músculo deltoide. A segunda, e moito máis frecuente, a atrofia do músculo redondo menor, que causa debilidade do manguito dos rotadores.
Orquestra Simfònica Julià Carbonell de les Terres de Lleida
Historia
A orquestra, ademais de seguir os seus obxectivos fundacionais realizando concertos en moitas poboacións, ten actuado en salas emblemáticas catalás, como o Gran Teatre del Liceu, o Palau de la Música Catalana e o Auditori de Barcelona. Cómpre salientar tamén a data do 20 de marzo do 2010, cando participou no concerto inaugural do novo órgano de Montserrat.
Xerarquía dos xéneros
Descrición
O ano 1667, André Félibien historiógrafo, arquitecto e teórico do clasicismo francés nun prólogo das Conferencias da Academia codifica a pintura clásica por temas pictóricos: «a historia, o retrato, a paisaxe, as mariñas, as flores e os froitos». A pintura de historia era considerada un grande genre e incluía as pinturas con temas relixiosos, mitolóxicos, históricos, literarios ou alegóricos. Encarnaban algunha interpretación da vida ou portaban unha mensaxe intelectual ou moral. Os deuses e as deusas das mitoloxías antigas representaban diferentes aspectos do psiquismo humano, as figuras relixiosas representaban diferentes ideas, e a historia, como as demais fontes, representaban unha dialéctica ou xogo de ideas. Durante longo tempo, especialmente durante a Revolución francesa, a pintura de historia a miúdo centrábase na representación dun espido masculino heroico; aínda que isto decaeu no século XIX.
Tomando como base aquela xerarquía clasifícase de máis a menos nobre os seguintes xéneros:
Esta xerarquía sobre todo tiña sentido para a Academia. Os particulares preocupábanse basicamente de facer pintar o seu retrato. No século XIX, pintores e críticos comezaron a rebelarse contra numerosas normas da Academia Francesa, entre elas, a preferencia pola pintura de historia. Entre os novos estilos como o realismo ou o impresionismo buscaron representar o momento actual e a vida cotiá como o ollo a vía, e desprendida de significados históricos. Triunfou a paisaxe, mesmo nos encargos oficiais. En 1850, a «paisaxe campestre» (escena natural que suscita unha emoción no artista, e este quere transmitila ao espectador) vólvese preponderante en relación coa «paisaxe heroica» (no cal se desenvolve unha escena histórica ou mitolóxica). Os realistas a miúdo escolleron a pintura de xénero e os bodegóns, mentres que os impresionistas con maior frecuencia centráronse nas paisaxes. A pintura de historia obtivo menos favor cando se puxo de moda en Europa a arte e a cultura xaponeses, na forma de Xaponismo no Xapón dábase unha importancia significativa a obxectos de laca e porcelana.
Intervalo triangular escapular
O intervalo triangular escapular é unha estrutura anatómica do membro superior humano, pertencente ao ombreiro. Está delimitado por:
Manuel Cao Turnes
Traxectoria
Chegou a Arxentina en 1907, onde chegou a ser titular e xerente de Establecimientos Ortopédicos Argentinos. En abril de 1913, xunto cun grupo de veciños de San Xián de Sales que residían na capital arxentina e que formaban parte da Sociedad de Residentes del Municipio de Vedra en Buenos Aires, fundou a Sociedad Unión y Progreso de San Julián de Sales. En decembro de 1915 foi elixido presidente da Sociedade para o período 1916-1917, pero uns meses máis tarde abandonou a presidencia para viaxar a Galicia.
Jesús López de Rego
Jesús López de Rego Labarta, nado en Santiago de Compostela en decembro de 1876 e finado na mesma cidade en 1972, foi un arquitecto galego, autor entre outros edificios do Pazo do Espiño.
18 de agosto
O 18 de agosto é o 230º día do ano do calendario gregoriano e o 231º nos anos bisestos. Quedan 135 días para finalizar o ano.
Circuíto de Pedralbes
O desastre ocorrido no circuíto da Sarthe en 1955 provocou un troco nas medidas de seguridade dos circuítos que obrigou a clausurar o circuíto de Pedralbes. Barcelona concibiu entón outro circuíto urbano en Montjuic, o circuíto de Montjuic.
COPE
Historia e características
COPE é a marca empregada por Radio Popular S.A., unha empresa formada pola Conferencia Episcopal Española (50 %), as dioceses (20 %) e ordes relixiosas como os xesuítas ou os dominicos. Tamén forma parte a ONCE. Ao grupo pertencen outras canles de radio e televisión, como Cadena 100 e Rock & Gol, e Popular TV.
Segunda división española 1995/96
A tempada 1995–96 da Segunda División de España foi a 65ª edición desta competición. Comezou o 2 de setembro de 1995 e finalizou o 19 de maio de 1996.
Clasificación
1 O Real Madrid B non puido xogar a promoción de ascenso por ser o equipo filial do Real Madrid.
Bungarotoxina
Hai catro tipos de bungarotoxinas:
Luki Botha
Traxectoria
Foi un ansioso piloto de automobilismo deportivo e de resistencia. O seu primeiro coche foi un Dart construído en Suráfrica cun motor Ford de 1500cc cunha árbore de levas Cosworth. Conseguiu o segundo posto da súa clase na súa primeira carreira de tres horas con este coche. Graduouse cun Lotus 23 con motor Cosworth 1100cc máis tarde en 1965 co que gañou cinco carreiras de clase nacional en 1966. O coche sufriu un accidente máis adiante no ano debido a que a suspensión traseira fallou en Kyalami.
Helen Zille
Traxectoria
Estudou xornalismo na Universidade de Witwatersrand. foi activista antiapartheid, e a finais da década de 1970, mentres traballaba no Rand Daily Mail, denunciou o asasinato do líder do Movemento de Conciencia Negra, Steve Biko. Tamén traballou co Black Sash e outros grupos favorables á democracia a finais da década de 1980. En 2008 recibiu o premio á mellor alcaldesa do mundo. En 2017 foi destituída das súas funcións no seu partido por apoloxía da colonización.
Río Turia
O Turia (en valenciano: Túria), chamado Guadalaviar no seu tramo inicial, é un río situado no leste da Península Ibérica. Nace na Muela de San Juan, no contorno dos Montes Universais, Serra de Albarracín (Teruel), baixo o nome de Guadalaviar por ser esta a primeira localidade por onde pasa. Desemboca na cidade de Valencia tras 280 km de percorrido.
Desde o seu nacemento até a provincia de Valencia
Abandona o Rincón de Ademuz para entrar en Santa Cruz de Moya, provincia de Cuenca, onde se atopa coas augas salinas do río Arcos.
Fernando Iglesias Pérez
Vida persoal
Foi pai de Fernando Iglesias Iglesias.
Gala Placidia
Traxectoria
Trala morte do seu pai no ano 395, permaneceu en Roma xunto á súa tía Constancia, filla do emperador Constancio II e esposa do emperador Graciano. Cando se produciu o saqueo de Roma, os visigodos tomárona como refén e finalmente casou con Ataúlfo, cuñado do rei Alarico.
New England Patriots
Logo e uniformes
miniatura|Logotipo alternativo dos Patriots (2000). O logotipo orixinal dos Patriots, utilizado só durante a temporada 1960 era un tricorne. Ao ano segunite, e até 1992, foi substituído pola figura dun "minuteman", colonos civís que loitaron de forma independente durante a Guerra de Independencia, suxeitando un balón de fútbol. O deseño, obra do artista Phil Bissell, foi bautizado polo fundador da fraquía como "Pat Patriot" o cal se acabaría por converter na mascota do equipo. En 1993 o equipo muda o seu logo, consistindo o novo nunha cabeza de cor gris dun "minuteman" vestindo un chapeu vermello, branco e azul, que comeza tendo forma de tricorne mais que acaba por ser unha especie de bandeira ao vento. Este novo escudo é coñecido popularmente como o "Flying Elvis" (do inglés: Elvis voador). O último retoque do escudo foi o cambio da tonalidade do azul no ano 2000.
Hall of Fame dos Patriots
Ademais, outros tres xogadores incluídos no Pro Football Hall of Fame pasaron parte da súa carreira nos Patriots:
Richard Patrick
Filter
O quinto traballo da banda, The Trouble with Angels, foi editado o 17 de agosto do ano 2011. Patrick gravou o álbum coa banda da xira de Anthems for the Damned, formada por Mikea Fineo, Mitch Marlow e John Spiker.
Cova de Pech Merle
A arte de Pech Merle
Este último foi obxecto dunha datación directa por carbono 14, co resultado de arredor de -25.000 anos antes da nosa era. Tal data corresponde ao período Gravetiense, o que é compatíbel con outros elementos como son as mans negativas. Con todo, é posíbel que parte das pinturas e dos gravados de Pech Merle date dunha fase máis recente, qizais do Magdaleniano.
Visita
Aínda que o número de visitantes diarios estea limitada, Pech Merle forma parte das covas ornamentadas paleolíticas principais que están aínda abertas ao público. No lugar, o Museo de Prehistoria Amédée Lemozi serve para completar a visita da gruta.
Pacharán
Na actualidade
O abruñeiro encóntrase en estado silvestre por toda Europa, e dende 1997 cultívase na xeografía navarra. O Consello Regulador do Pacharán Navarro é, dende 1988, o encargado de regulamentar a elaboración, calidade e embotellado do pacharán, sendo o primeiro (e de momento o único) organismo que certifica a correcta elaboración deste licor, amparando ás empresas adscritas á Denominación de Orixe do Pacharán Navarro, integrada na Denominación de Produtos Artesáns de Navarra.
Aínda que son moitos os produtores deste licor en Navarra, e o seu consumo na comunidade foral é crecente, non é un licor excesivamente coñecido no resto da península, e escasamente referenciado noutros países. Comezouse a coñecer co servizo militar obrigatorio, cando o pacharán era chamado licor de zoco, unha das primeiras marcas que exportou o licor fóra de Euskal Herria.
Batalla de Courtrai
Batalla
Tras un intercambio de frechas os franceses fan avanzar a súa infantería ata o foxo. Pero a cousa sae mal e ata o mesmo Roberto de Artois é morto.
Baíña, Baiona
Patrimonio
Dispón de fragas autóctonas á beira do río, de rutas rurais sinalizadas e de varios muíños restaurados. A uns minutos do *merendoiro da Chan da Lagoa, existen restos de muros, de pontes e de vivendas do poboado medieval de San Cosme, referente histórico para Baíña e do que hai lendas vivas coma a da Fonte Santa. Na península de Santa Marta existe unha ermida que queimou e profanou o pirata Francis Drake, quen se hospedou nesta parroquia antes de tentar conquistar Baiona. Posteriormente, a veciñanza reconstruíu esta ermida.
Un mundo distinto e igual
Foi traducido ó galego por Alfonso Blanco Quintela e foi publicado pola Editorial Hugin e Munin no ano 2017.
TCP
Estabelecemento da ligazón
No final desta fase, o servidor inscribe o cliente como unha ligazón estabelecida nunha táboa propia que contén un límite de conexións, o backlog. No caso de que o backlog estea cheo, a ligazón rexéitase ignorando (silenciosamente) todos os subsecuentes paquetes SYN.
Graciela Iturbide
Traxectoria
En 1969 matriculouse no Centro Universitario de Estudios Cinematográficos da Universidade Nacional Autónoma de México (UNAM). coa idea de converterse en directora de cine. Porén, axiña a atraeu a fotografía a través de Manuel Álvarez Bravo, quen impartía obradoiros na universidade. En 1970 e 1971 foi a súa asistente e viaxaron por México e posteriormente por Latinoamérica (en particular, Cuba e Panamá).
Confederación Suramericana de Fútbol
Xunto coa UEFA, a CONMEBOL é unha das confederacións dominantes na FIFA, tendo gañado nove dos dezaoito Mundiais de Fútbol da FIFA, a pesar de só ter organizado catro. Así mesmo é a única Confederación que foi quen de gañar un Mundial fóra do seu propio continente (de feito, fíxoo en todos os continentes nos que se leva disputado). Dentro da CONMEBOL destacan dúas seleccións por enriba das demais, son o Brasil, que é a selección que conta cun maior número de títulos mundiais, e a Arxentina. Estas dúas seleccións, ademais de acaparar títulos mundiais (cinco e dous respectivamente) e continentais (oito e catorce respectivamente), permanecen ano tras ano nos postos de cabeza da clasificacións elaboradas pola FIFA e os seus clubs acaparan éxitos a nivel continental e global. Outra selección que tamén ten destacado é a do Uruguai, sobre todo nos seus inicios con dous títulos e dous cuartos postos en mundiais, e catorce títulos da Copa América. A nivel de clubs a Confederación tamén obtivo éxitos importantes acadando un total de vinte e dúas Copas Intercontinentais.
Boeing 747-8
Antecedentes
Despois do programa 747X, Boeing continuou estudando melloras para o 747. O 747-400XQLR (Quiet Long Range) estaba destinado a aumentar o alcance ata os 14.780 km, cunha mellor eficiencia de combustible e menos ruído. Os cambios estudados incluían winglets semellantes aos usados no 767-400ER e unha góndola do motor distinta para a redución de ruído. A pesar de que o 747-400XQLR non entraría en produción, moitas destas características foron usadas no 747 Advanced.
Deseño
Os raked wingtips son semellantes aos usados nos 777-200LR, 777-300ER e 787, e usáronse na nova variante do 747 a pesar de que o 747-400 leva winglets. Estas estruturas axudan a reducir as estelas nas puntas das ás, facendo diminuír as turbulencias e a resistencia e en consecuencia que o avión consuma menos combustible. Coa intrudución de tecnoloxía fly-by-wire na meirande parte dos controls laterais tamén se conseguiu un notable aforro de peso.
747-8 Intercontinental
A versión de pasaxeiros, nomeada 747-8 Intercontinental ou 747-8I, foi lanzada o 14 de novembro do 2005. O avión será capaz de levar 467 pasaxeiros nunha configuración de 3 clases a unha distancia duns 15.000 km a Mach 0,855. O 747-8I poderá levar 51 pasaxeiros máis e dous palets máis de carga cun 26% máis de volume que o 747-400. A pesar de que os plans iniciais eran dun avión máis curtos que o modelo de carga, as dúas variantes terán a mesma lonxitude, incrementando a capacidade de pasaxeiros e permitindo unha máis doada modificación do 747-8I a un uso como cargueiro. A cuberta superior será máis longa no -8I. A nova tecnoloxía en motores e modificación na aerodinámica permitirá un alcance maior. Boeing afirmou que comparado co 747-400, o -8I será un 30% máis silencioso, consumirá un 16% menos de combustible, e terá un 13% menos de custo por asento/milla. miniatura|275px|Representación artística do 747-8I Para o 747-8, Boeing propuxo varios cambios na distribución interior do avión. O máis destacable será a escaleira curva cara a cuberta superior e unha entrada principal de pasaxeiros máis espazosa. A cabina principal é semellante á do 787. As ventás terán un tamaño semellante ás usadas no 777, que son un 8% máis grandes que no actual 747-400. O 747-8 contará cun novo sistema de iluminación de LEDs, que pode crear luz ambiental. A tecnoloxía de LEDs tamén ofrece unha maior fiabilidade e menores custos de mantemento.
Palencia
Palencia é unha cidade e concello español situada na comunidade de Castela e León, capital da provincia do mesmo nome situada na chaira de Terra de Campos, na beira do río Carrión. Situada a 749 m de altitude, dista 235 km de Madrid e conta cunha poboación de 80.649 habitantes (INE 2013) sobre unha extensión de 94,71 km². É a terceira cidade máis industrializada de Castela e León tras os focos de Valladolid, Burgos e diante de Miranda de Ebro.
Idade Antiga
O único rastro de romanización que queda na cidade é a ponte Puentecillas, cuxo primitiva orixe romana foi remodelada varias veces. Esta ponte permitía o acceso á illa do Sotillo de los Canónigos cuxo Bolo da Paciencia foi o mentidero da cidade. Foi restaurado e remodelado na Idade Media.
Patrimonio e turismo
Palencia, como a maioría de cidades castelás, conta cun gran patrimonio histórico-artístico, lembranza da importancia que tivo no pasado. A pesar de contar con importantes monumentos como a Catedral, unha das máis grandes de España, o Cristo do Otero que é unha das imaxes de Jesús máis grandes do mundo ou seis Monumentos Nacionais e singulares festas de grande interese como a Semana Santa ou a Romaría de Santo Toribio, Palencia non é unha cidade favorita para o turismo e aínda que crece ano a ano o número de turistas faio moi lentamente.
Clima
Ten unha ampla oscilación térmica. As temperaturas son particularmente frescas debidas ao seu relevo circundante, sendo unha das capitais máis frías de España. A temperatura media de xaneiro é de algo máis de 3,3º °C e a de xullo de 21°C, pero chegase a mínimas absolutas históricas de ata 14 °C baixo cero e ata dous ou tres meses de xeadas. No verán de cando en cando alcánzanse os 40 °C de temperatura.
Jaylen Brown
Jaylen Marselles Brown, nado o 24 de outubro de 1996 en Marietta, Xeorxia, é un xogador estadounidense de baloncesto profesional que xoga nos Boston Celtics da National Basketball Association (NBA).
UDP
Cabeceira UDP
A cabeceira UDP é extremadamente simple, contendo apenas os números de porta, lonxitude da mensaxe e o checksum. A cabeceira dos datagramas UDP colócase a seguir á cabeceira IP.
RFC0768-UDP (User Datagram Protocol):
Alfa-bungarotoxina
Mecanismo
miniatura|Estrutura da alfa-bungarotoxina (en azul) en complexo coa subunidade alfa-9 do receptor de acetilcolina nicotínico (en laranxa), mostrando as interaccións cos bucles I e II.
A Abelleira, Baión, Vilanova de Arousa
A Abelleira é un lugar da parroquia de Baión no concello pontevedrés de Vilanova de Arousa, na comarca do Salnés. Tiña 63 habitantes no ano 2016 segundo datos do IGE, dos que 37 eran mulleres e 26 homes, o que representa un descenso continuado respecto ós anos 2010, cando tiña 69 veciños, e 2005, cando eran 77.
A Riba de Arriba, Os Casás, Cerdido
A Riba de Arriba é un lugar da parroquia dos Casás no concello de Cerdido na provincia da Coruña. Tiña 1 habitante no ano 2007 segundo datos do Instituto Galego de Estatística que era 1 home, o que non supón ningún cambio en relación ao ano 2003 cando contaba cos mesmos habitantes.
Barbuñales
Barbuñales (Barbuñals en aragonés) é un concello español da provincia de Huesca, situado na comarca do Somontano de Barbastro. A súa poboación era de 116 habitantes en 2005, sobre unha área superficial de 18,75 km², o que lle confería unha densidade de 6,19 hab/km². Dista 42 km da cidade de Huesca.
A Marronda
Arquitectura
Os lugares do espazo teñen un interse pola súa tipoloxía arquitectónica, que se adapta ao medio montañoso. Os hórreos son cadrados ou circulares con teitos de palloza.
Flora
As especies de flora catalogadas como especies silvestres en réxime de protección especial ou presentes no catalogo galego de especies ameazadas son:
Turismo
Pódese acceder a esta fraga percorrendo a “ruta da Marronda” na súa “variante da Marronda” GR-1.9. O camiño parte de Fonteo e desenvólvese entre castiñeiros e carballos por toda a Serra do Pozo, no concello de Baleira. Cómpre salientar a mesta fraga da Marronda, na derradeira etapa do camiño.
Randulfe, Lamas, San Sadurniño
Randulfe é un lugar da parroquia de Lamas no concello coruñés de San Sadurniño, na comarca de Ferrol. Segundo o IGE, en 2011 estaba despo- boado.
O Campo, As Somozas, As Somozas
O Campo é un lugar da parroquia das Somozas no concello coruñés das Somozas na comarca de Ferrol. Tiña 1 habitante no ano 2018 segundo datos do Instituto Nacional de Estadística, 1 home.
Embrioloxía
Etimoloxía
O termo embrioloxía está formado polos elementos embrio-, tirado do termo do grego antigo ἔμβρυον émbryon, 'acabado de nacer', 'feto', e -loxía, forma sufixa amplamente usada nas ciencias e nas letras, adaptación da grega -λογια, -logia, derivada de λόγοσ lógos, 'palabra', 'explicación', 'tatado'. Literalmente: 'o estudo dos embrións'.
Accidente ferroviario de Chinchilla de 2003
Vítimas
Nun primeiro momento, estimouse que eran 16 os falecidos (dos cales, 5 eran os maquinistas dos dous trens implicados) xunto a 10 desaparecidos e 39 feridos. Tras finalizar os labores de rescate, deuse un saldo de 19 persoas mortas e outras 65 que resultaron feridas de diversa consideración.
Krzysztof Kieślowski
Krzysztof Kieślowski, nado en Varsovia o 27 de xuño de 1941 e finado na mesma cidade o 13 de marzo de 1996, foi un director e guionista de cinema polonés.
Morreu dun ataque ao corazón cando estaba no cume do seu éxito, dous anos despois da estrea de Rouge.
Universidade de Sydney
A Universidade de Sydney é membro do Grupo das Oito (universidades australianas), do Consorcio Académico 21, da Asociación de Universidades da Conca do Pacífico e da Worldwide Universities Network.
Saint-Malo
Saint-Malo (Sant-Maloù en bretón, Saent-Malo en galó) é unha cidade situada na costa norte da Bretaña, no departamento de Ille e Vilaine.
Belesar, Baiona
Patrimonio
A festa da parroquia é o 10 de agosto, na honra de San Lourenzo.
Saint-Malo
Xeografía
Ocupa un lugar privilexiado, próxima a Normandía e das illas anglo-normandas Jersey e Guernesey.
As murallas
miniatura|dereita|300px|Vista xeral da cidade amurallada. Só queda unha pequena parte do recinto medieval (s. XV); as tres cuartas partes da muralla foron substituídas entre 1708 e 1744 para a ampliación da cidade, e no século XIX houbo outra rectificación.
Falla de San Andreas
miniatura|Deformacións que marcan o paso da falla, á dereita, e a [[chaira de Carrizo, esquerda]] miniatura|Mapa no que as frechas indican os movementos relativos. miniatura|Situación xeográfica da falla de San Andreas e ramas asociadas. A falla de San Andreas (do inglés San Andreas fault) ou falla de Santo André/s, tamén coñecida como falla de San Andrés, é unha falla transformante continental duns 1 200 km de lonxitude que se estende seguindo un eixe aproximadamente norte-sur preto da costa de California. Forma o límite tectónico entre as placas do Pacífico e norteamericana, e ten un movemento lateral dereito e horizontal. A falla divídese en tres grandes segmentos, cada un con diferentes características e un grao distinto de risco de terremotos. A velocidade de deslizamento da falla vai de 20 a 35 mm por ano segundo a zona.
Norte
O segmento norte da falla transcorre desde Hollister, a través das Montañas Santa Cruz, epicentro do terremoto de Loma Prieta de 1989, despois segue ata a península de San Francisco, onde foi primeiramente identificado polo profesor Lawson en 1895, despois entra no mar en Daly City preto de Mussel Rock. Esta é a localización aproximada do epicentro do terremoto de San Francisco de 1906. A falla volve a terra na lagoa Bolinas xusto ao norte de Stinson Beach. Volve outra vez a pasar polo mar pola depresión liñal de baía Tomales que separa a península de Point Reyes desde o continente, discorre xusto ao leste de Bodega Head a través de baía Bodega e baixo o mar, volvendo a terra en Fort Ross. (Nesta rexión arredor da área da baía de San Francisco discorren máis ou menos paralelamente varias "fallas irmás" importantes e cada unha destas xera terremotos significativamente destrutivos.) Desde Fort Ross, o segmento norte continúa por terra, formando en parte un val liñal a través do cal flúe o río Gualala. Volve outra vez ao mar en Point Arena. Despois, discorre baixo a auga ao longo da costa ata que se achega a cabo Mendocino, onde empeza a dobrarse cara ao oeste, terminando na Unión Triple de Mendocino.
Central
O segmento central da falla de San Andreas vai en dirección noroeste desde Parkfield a Hollister. Aínda que a sección sur da falla e as partes da zona de Parkfield experimentan terremotos, o resto da sección central da falla mostra un fenómeno chamado reptación asísmica, na que a falla se desliza continuamente sen causar terremotos.
Formación
miniatura|Evolución tectónica da falla de San Andreas.
Investigacións recentes
O sistema da falla de San Andreas foi suxeito de infinidade de estudos. En particular, a investigación científica realizada durante os últimos 23 anos deu lugar a unhas 3 400 publicacións.
Xabier Cordal
Vida persoal
É pai de Sabela e Estevo Cordal Vidal.
Papuxa das amoras
Poboación e estado de conservación
En España calcúlanse aproximadamente entre unhas 850.000 e 1.500.000 parellas (como poboación nidificante). A densidade de poboación en época de reprodución, medida en número de aves por cada 10 hectáreas (aves/10 ha), varía nas diferentes zonas e hábitats da Península Ibérica, sendo de entre 0'2 e 3'3 no norte peninsular, de entre 0'2 e 1'83 en bosques de faias ou de entre 0'24 e 0'7 en Pinus sylvestris do centro. As densidades vense aumentadas a entre 2'6 e 6'2 en Pinus pinaster do centro e a 6'6 en campiñas con vexetación arbustiva do centro, baixan a 1'7 en enciñares supramediterráneos do centro, aumentan a 7'6 en enciñares de montaña do sur peninsular e a 8'4 en carballeiras de montaña do sur, así como baixa a entre 0'3 e 2 en parques urbanos do centro peninsular. En Salamanca calcúlanse densidades de entre 1'2 e 2'5 de aves por cada 10 ha. En Galicia estímanse entre 2'8 e 6'9 aves por cada 10 ha.
Ostreoides
Descrición
A superfamilia foi descrita en 1815 polo naturalista estadounidense de orixe franco-xermana-italiana Constantine Samuel Rafinesque-Schmaltz, na súa obra Analyse de la nature or Tableau de l'univers et des corps organisés editada en Palermo.
Mica
No 2005, India tiña os maiores depósitos de mica no mundo. China era o maior produtor de mica con case un terzo de participación global seguida polos Estados Unidos, Corea do Sur e o Canadá, segundo a British Geological Survey.
Círculos nas plantacións
dereita|miniatura|Vista aérea duns círculos nun cultivo de Suíza. Os círculos nas plantacións, tamén chamados de agroglifos, son formacións de tamaño considerábel creadas por medio do esmagamento dun campo de cultivo, como cereais, colza, cana e gramíneas. Estas marcas nas plantacións normalmente son complexas e non sempre presentan forma circular. Malia os moitos estudosos que alegan causas naturais descoñecidas ou orixe alieníxena como explicación para o fenómeno, o consenso científico é que case tódolos casos son obra do ser humano, con poucas excepcións posibelmente formadas por fenómenos naturais ou meteorolóxicos.
Apéndice birrámeo
A estrutura básica ideal dos apéndices dos artrópodos consta dunha parte basal ou proximal, que serve como punto de unión co cuerpo, e unha parte distal que, en principio, ten función locomotora.
Boucido, Os Casás, Cerdido
Boucido é un lugar da parroquia dos Casás no concello de Cerdido na provincia da Coruña. Segundo o Instituto Galego de Estatística en 2016 tiña 5 habitantes (3 homes e 2 mulleres), o que supón un aumento en relación co ano 2007 cando tiña 4 habitantes.
Marca TV
Marca TV foi unha canle de televisión temática española, que emitía información deportiva case todo o día en aberto. Tivo a súa orixe no xornal de información deportiva Marca e na emisora de radio Radio Marca. Anteriormente formaba parte do Mundo Marca xunto ó periódico, a radio e a páxina web www.marca.com. A cadea de televisión pertencía ó Grupo Unidad Editorial e a Mediapro.
IEEE 802.11
802.11f
Recomenda práctica de equipamentos de WLAN para os fabricantes de tal forma que os Acces Points (APs) poidan interoperar.
Calmourel, Os Casás, Cerdido
Calmourel é un lugar da parroquia dos Casás no concello de Cerdido na provincia da Coruña. Tiña 11 habitantes no ano 2016 segundo datos do Instituto Galego de Estatística dos cales eran 5 homes e 6 mulleres, o que supón un aumento en relación ao ano 2007 cando tiña 7 habitantes.
IEEE 802.11
802.11g
Baséase na compatibilidade cos dispositivos 802.11b e ofrece unha velocidade de 54 Mbps. Funciona dentro da frecuencia de 2,4 GHz. Ten os mesmos inconvenientes do estándar 802.11b (incompatibilidades con dispositivos de diferentes fabricantes). As vantaxes tamén son as mesmas do 802.11b (maior velocidade). Usa autenticación WEP estática
802.11h
Soporta medidas e xestión en sinais de 5 GHZ nas redes WLANs con estándar 802.11a.
802.11i
o IEEE ratificou o estándar IEEE 802.11i, que trae, de forma intrínseca, as primitivas de seguranza aos protocolos IEEE 802.11b, 802.11a e 802.11g de Wireless LAN (WLAN).
802.11r
Estandariza o handoff rápido para que un cliente wireless, que se está movendo dun punto de aceso a outro na mesma rede, se reasocie.
Canles e frecuencias do wi-fi
miniatura|550px|center|Gráfica coas frecuencias en canles dispoñibles.
Joy Buolamwini
Traxectoria
Buolamwini criouse en Misisipi e asistiu ao Instituto Cordova. Aos 9 anos, baseándose no Robot Kismet, do Instituto de Tecnoloxía de Massachusetts (MIT), aprendeu de maneira autodidacta XHTML, Javascript e PHP. Foi saltadora de pértega profesional.
Recoñecementos
En 2017, Buolamwini obtivo o gran premio na categoría profesional na competición Search for Hidden Figures, pola película Hidden Figures en decembro de 2016. O concurso, patrocinado por PepsiCo e 21st Century Fox, buscaba "dar visibilidade á próxima xeración de mulleres líderes en ciencia, tecnoloxía, enxeñaría e matemáticas," e atraeu 7.300 inscricións de mulleres novas dos Estados Unidos.
Il trovatore
Personaxes
Coro di zingari.
As Cortiñas, As Somozas, As Somozas
As Cortiñas é un lugar da parroquia das Somozas no concello coruñés das Somozas na comarca de Ferrol. Tiña 6 habitantes no ano 2010 segundo datos do Instituto Nacional de Estadística, dos cales 2 eran home e 4 eran mulleres.
Os sete contra Tebas
miniatura|300px|Edipo (coas súas fillas) maldicindo ó seu fillo Polinices (André Marcel Baschet, 1883)
Orixes do conflito
Estes acordaron gobernar Tebas en anos alternos, pero, transcorrido o primeiro ano, Eteocles negouse a ceder o seu posto e expulsou a Polinices, alegando que non era digno do trono. Polinices exiliouse e terminou sendo acollido por Adrasto, rei de Argos, que lle prometeu restablecelo no trono de Tebas. Previamente intentou conseguir a axuda do seu pai, exiliado en Colono, pero só recibiu unha nova maldición e o augurio de Edipo que profetizou que os dous fillos se matarían entre si e que Polinices nunca reinaría en Tebas.
Cake
Traxectoria
Prolonging the Magic, o terceiro álbum da banda, foi lanzado en 1998 e chegou a ser platino despois de vender ao redor dun millón de copias. Tres anos despois seguiulle Comfort Eagle, o primeiro traballo de Cake con Columbia Records, que contiña o sinxelo "Short Skirt/Long Jacket" que foi número 7 na lista Modern Rock Tracks. Despois dunha serie de xiras a banda publicou Pressure Chief en 2004, o seu segundo e derradeiro disco con Columbia. Despois de fundar o seu propio selo, Upbeat Records, a banda lanzou Showroom of Compassion no 2011, que se converteu no seu primeiro traballo en estrearse no máis alto das listas da Billboard, despois de vender 44.000 copias na súa primeira semana.
Defensor Sporting Club
O Defensor Sporting Club, é un club deportivo uruguaio da cidade de Montevideo. A actual entidade é o resultado da fusión en 1989 entre o Club Atlético Defensor (que contaba con división de fútbol e baloncesto nado en 1913) co Sporting Club (equipo de baloncesto nacido en 1910). En marzo de 2021 descendeu á Segunda División logo de 56 anos de permanencia na Primeira División.
Aethelred II de Northumbria
Traxectoria
As novas moedas (styca) que se cuñaron durante o reinado de seu pai, estaban feitas dunha aliaxe de baixo contido en prata e moito de cinc, e continuáronse facendo durante o seu reinado. Atopamos grandes cantidades delas, algunhas das cales levan o nome dun cuñador chamado Eardwulf, que en antigas obras de numismática foi confundido co avó deste rei, Eardwulf..
Æthelred II foi sucedido por Osberht.
Teatro pra a xente
Características
Son pezas sinxelas e populares que non ocultan unha intencionalidade didáctica. O propio Blanco Amor así o expresa na "Xustificación" que precede á obra referíndose aos "traballiños" —tal e como el denomina estas pezas—: "Están escritos pra a xente do noso pobo, pra a xente que nos arrodeia, que agarda de nós non sabe ben qué, e á que temos a obriga de considerar tal cal é, pra axudala, dende o punto de vista galego, a ser como tería que ser".
Fas e Nefas, ou o castelo enmeigado número 5.000 e pico
A obra foi reeditada pola Editorial Galaxia en 1993 na coleccíon Árbore (ISBN 9788471548634).
Xornada primeira.
Os baralláns
En 2009 na homenaxe a Blanco Amor en Ourense os alumnos do Instituto de Ensino Secundario Blanco Amor representaron esta peza. E "Grupo de Teatro Estable de Oleiros" tamén representou a obra.
A tía Lambida
É unha das pezas máis representadas do teatro de Blanco Amor. En 1987 estreouna TEIS. Tamén foi representada no Festival de Artes Escénicas de Personas con Discapacidade Intelectual 2019.
Paciños, Requeixo de Valverde, Allariz
Situación
Paciños sitúase a 540 m de altitude na marxe esquerda do río Arnoia; o pé da cadea montañosa formada polos montes de Porqueira (726 m), O Castro (754 m) e As Lombas de Casnaloba (772 m).
Kappa-bungarotoxina
Mecanismo e efectos biolóxicos
A kappa-bungarotoxina únese aos receptores de acetilcolina nicotínicos dos ganglios do sistema nervioso autónomo, predominantemente á subunidade alfa 3 do receptor nicotinico (CHRNA3) e en menor medida á alfa 4. Identificáronse dúas superficies de unión distintas, ambas na cara extracelular N-terminal da subunidade receptora.
Reinhardtius hippoglossoides
Reinhardtius hippoglossoides, coñecida en galego como fletán negro, hipogloso negro, ou fletán propiamente dito, é unha especie de peixe teleósteo da orde dos pleuronectiformes, familia dos pleuronéctidos e subfamilia do pleuronectinos,, a única do xénero Reinhardtius.
Especie
E ao longo do tempo, ademais de polo nome orixinal, e o actual, foi coñecida polos sinónimos: